Maaseudun alueellisen kehittämisen valmisteluryhmä

Asettaminen	
	Maa- ja metsätalousministeriö on tänään asettanut työryhmän valmistelemaan ehdotusta Manner-Suomen maaseudun alueellista kehittämisjärjestelmää vuosille 2007 - 2013.	

Toimikausi	
	1.3.2005 - 30.6.2006  	

Tausta	
	Maa- ja metsätalousministeriö on asettanut 30.12.2004 työryhmän valmistelemaan maaseudun kehittämisen strategiaryhmän valmistelemaan kansallista strategiasuunnitelmaa maaseudun kehittämisohjelmien toimeenpanemiseksi ohjelmakaudella 2007 - 2013. Strategiaryhmän tehtävänä on kansallisen strategiasuunnitelman laatimisen lisäksi sovittaa eri valmisteluryhmissä valmistellut tukijärjestelmät Manner-Suomen maaseudun kehittämisohjelmaksi. Suomessa laaditaan kaksi maaseudun kehittämisohjelmaa: Manner-Suomen ja Ahvenanmaan maaseudun kehittämisohjelmat. Manner-Suomen maaseudun kehittämisohjelmaan sisältyvät kaikki vuonna 2005 annettavan neuvoston asetuksen Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen (komission ehdotus KOM(2004) 490 lopull.) mukaiset toimet, joita jäsenvaltio aikoo rahoituskaudella 2007 - 2013 sisällyttää ohjelmaan.	

Tehtävä	
	Maaseudun alueellisen kehittämisen valmisteluryhmän tulee valmistella, pääasiassa linjata III ja IV koskevia, alueellisia ja paikallisia maaseudun kehittämistoimia koskevan esityksen Manner-Suomen maaseudun kehittämisohjelmaan. Esityksen tulee sisäl-tää alueelliset sekä paikalliset LEADER -tyyppiset toimenpiteet, tukijärjestelmät, niiden seuranta- ja arviointijärjestelmät sekä rahoituksen kohdistumisen niihin.

Valmisteluryhmän tehtävänä on tukea ja koordinoida alueellisten ohjelmien valmistelua, joista vastaavat työvoima- ja elinkeinokeskusten maaseutuosastot. Työryhmä kokoaa alueilla valmistellut ohjelmat ja valmistelee niiden pohjalta alueelliset maaseudun kehittämistoimet.

Valmisteluryhmän tulee omalta osaltaan sovittaa yhteen alueellisia maaseudun kehittämistoimia muiden rahastojen toimien ja kansallisten tukijärjestelmien kanssa. 

Alueellisiin kehittämistavoitteisiin voi sisältyä muun muassa maatalouden ja muiden maaseutuelinkeinojen kilpailukyvyn edistäminen, maatilojen toiminnan monipuolistaminen, maaseudun mikroyritysten kehittäminen, maaseudun asukkaiden elinolojen kehittäminen, osaaminen ja omaehtoisuus sekä maaseudun luontoperinnön suojelu.
 
Näitä tavoitteita voidaan toteuttaa muun muassa seuraavilla toimenpiteillä: kehittämishankkeiden tuki, koulutuksen tuki, yritysten investointien ja kehittämisen tuki, suunnitelmien valmistelun ja asiantuntemuksen hankkimisen tuki, ohjelman toteuttamisen tekninen apu, paikallisiin kehittämisohjelmiin sisältyvien toimien toteutuksen tuki ja paikallisten toimintaryhmien toiminnan tuki (ns. LEADER -toimintatapa, jonka puitteissa voidaan toteuttaa kaikkia asetuksen neljän linjan mukaisia toimia). 

Ministeriön nimeämä toimintaryhmätyöryhmä valmistelee toimintaryhmien tekemiin paikallisiin ohjelmiin sisältyviä LEADER -toimintatavan mukaisia toimenpiteitä, sisältäen myös linjojen I ja II -mukaiset toimet, ohjelmien ja niiden toteuttajien arvioinnin ja valinnan kriteereitä, eri rahoitusjärjestelmien yhteen sovitusta sekä toimintaryhmien ohjeistusta. Toimintaryhmätyöryhmä tekee edellä mainituista asioista esitykset maaseudun alueellisen kehittämisen valmisteluryhmälle. LEADER -toimintatavan sisältämien linjojen I ja II mukaisten toimien valmistelu tulee tehdä yhteistyössä muiden maaseudun kehittämisohjelmaa valmistelevien työryhmien kanssa.

Valmisteluryhmän tulee tehdä esityksensä strategiaryhmässä valmisteltavan aikataulun mukaisesti.

Organisointi	
		Puheenjohtaja Esko Juvonen, maatalousneuvos, maa- ja metsätalousministeriö 	
		Varapuheenjohtaja Sirpa Karjalainen, ylitarkastaja, maa- ja metsätalousministeriö 	
		Jäsenet:	
		Ilkka Korhonen, ylitarkastaja, kauppa- ja teollisuusministeriö 	
		Heidi Eino, ylitarkastaja, maa- ja metsätalousministeriö 	
		Marja Hilska-Aaltonen, ylitarkastaja, maa- ja metsätalousministeriö 	
		Kimmo Hintikka, ylitarkastaja, maa- ja metsätalousministeriö 	
		Petri Knaapinen, ylitarkastaja, maa- ja metsätalousministeriö 	
		Eero Uusitalo, maaseutuneuvos, maa- ja metsätalousministeriö 	
		Marja Taskinen, neuvotteleva virkamies, sisäasiainministeriö 	
		Aila Ryynänen, ylitarkastaja, työministeriö 	
		Kati Suihkonen, budjettineuvos, valtiovarainministeriö 	
		Ritva Rinta-Pukka, yksikön päällikkö, Etelä-Pohjanmaan työvoima- ja elinkeinokeskus 	
		Pekka Tahvanainen, osastopäällikkö, Pohjois-Karjalan työvoima- ja elinkeinokeskus 	
		Marja-Liisa Tapio-Biström, vanhempi tutkija, Maa- ja elintarviketalouden tutkimuskeskus (MTT), taloustutkimus 	
		Olli-Pekka Väänänen, johtaja, Maa- ja metsätaloustuottajain Keskusliitto MTK ry 	
		Markku Fagerlund, pienkunta-asiain päällikkö, Suomen Kuntaliitto 	
		Rikard Korkman, asiamies, Svenska Lantbruksproducenternas Centralförbund SLC 	
		Arja-Leena Halonen, toiminnanjohtaja, Maaseudun kehittämisyhdistys VIISARI ry (toimintaryhmät) 	
		Sihteeri Marjatta Koskinen, ylitarkastaja, maa- ja metsätalousministeriö 	
		Sihteeri Salla Laukkanen, ylitarkastaja, maa- ja metsätalousministeriö 	
		Sihteeri Reijo Martikainen, ylitarkastaja, maa- ja metsätalousministeriö 	
		Sihteeri Jaana Merta, ylitarkastaja, maa- ja metsätalousministeriö 	
		
	Valmisteluryhmän tulee työnsä aikana kuulla muun muassa ympäristöhallinnon, maakuntaliittojen ja maaseutuyrittäjien edustajia.	

Kustannukset ja rahoitus	
	Työryhmän jäsenten ja sen kuulemien asiantuntijoiden matkakustannukset korvataan valtion matkustussäännön mukaisesti. Matkakustannukset korvataan momentilta 30.90.21. Kukin ministeriö, viranomainen tai asianomainen taho vastaa työryhmän työhön osallistuvan henkilöstönsä muista menoista.	

	Maa- ja metsätalousministeri	Juha Korkeaoja	

	
	Hallitussihteeri	Katri Nuotio	

JAKELU	
	työryhmän puheenjohtaja, jäsenet ja sihteerit
kansliapäällikkö Vaittinen

TIEDOKSI	
	kauppa- ja teollisuusministeriö
maa- ja metsätalousministeriö / osastot
sisäasianministeriö
työministeriö
valtiovarainministeriö
ympäristöministeriö
Etelä-Pohjanmaan työvoima- ja elinkeinokeskus
Pohjois-Karjalan työvoima- ja elinkeinokeskus
Maa- ja elintarviketalouden tutkimuskeskus MTT
Maa- ja metsätaloustuottajain keskusliitto MTK ry
Suomen Kuntaliitto
Svenska Lantbruksproducenternas Centralförbund SLC
Maaseudun kehittämisyhdistys VIISARI ry